**Întâmplǎri cotidiene**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apa mǎrii ce-o sǎ creascǎ

Primeşte la sânul sǎu,

Fǎrǎ sǎ se murdǎreascǎ,

Alte ape dinspre hǎu.

Un surâs diamantin

Înfloreşte-n colţul gurii

Ca un strop roşu de vin,

Potolind grimasa urii.

Norii dezvelesc, stângaci,

Doar un colţ de cer albastru,

Vântul şuerǎ-n copaci

Ca o rugǎ de sihastru.

Ţara este-n cumpǎnǎ,

A rǎmas fǎrǎ miniştri

Lumea-n stradǎ deapǎnǎ

Vorbe calde cu vardiştii.

Douǎ babe dau din clanţǎ

Invocând moartea pǎgânǎ

Care vine din vacanţǎ

Sǎ ia tinerii de mânǎ.